Cuneiform Tablet VS 26 34 (VAT 9253)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-i-mì-tí ù a-šùr-ma-lik DUMU lá-qé-ep um-ma im-dí-lúm-ma a-na a-šùr-ma-lik qí-bi-ma a-na-kam-ma aq-bi₄-a-kum um-ma a-na-ku-ma ma-lá a-na na-ru-qí-kà ší-ip-kà-tim pá-tí-a-ni ki-ma ú-nu-ut-kà i-tal-ku um-ma a-na-ku-ma i ba-áb ḫa-ra-ni-šu ú-nu-sú li-ik-šu-ud a-na-kam-ma ta-aq-bi₄-a-am um-ma a-ta-ma a-lá-ak-ma 10 ma-na KÙ.BABBAR ra-mì-ni a-kà-ba-as-ma ù a-a-am-ma šu-mì-i a-lá-pá-at a-ma-kam 10 ma-na KÙ.BABBAR ra-ma-kà ku-bu-ús-ma a-li ús-ma-at-ni šu-um-kà lu-pu-ut-ma ú ì-lí um-mì-a-ni i-ra-de₈-kà ú i-nu-mì ṭup-pá-am ša na-ru-qí-šu i-lá-pu-tù 4 ma-na KÙ.BABBAR šu-mì-i li-il₅-pu-ut 6 0.5 ma-na KÙ.BABBAR a-na-kam qá-at-kà-ma a-na a-bi-kà i-dí-in ú mì-ma lá al-qé ú a-na-kam-ma aṣ-ba-at-kà um-ma a-na-ku-ma KÙ.BABBAR-áp a-ḫi-kà i li-bi₄-kà um-ma a-ta-ma a-lá-ak-ma i-na a-lim šu-ma mì-ma i li-bi₄-a i-ta-áb-ší lá a-ḫu-kà a-na-ku i-na li-bi₄-a-ma a-ṣa-ba-at-kà <gap>